Wallis se dood nie Cheetahs se brood | Netwerk24
Wallis se dood nie Cheetahs se brood
Die Cheetahs hoop steeds op 'n plan om internasionale rugby te speel. Foto: Gallo Images
'n Krisis in Walliese rugby kan daartoe lei dat een van dié land se vier spanne in die Verenigde Rugbykampioenskap sneuwel, maar dít sal nie noodwendig beteken dat 'n gaping vir 'n moontlike hertoetrede tot dié reeks vir die Cheetahs oopgaan nie.
Daar is die afgelope week wyd berig dat finansiële probleme in Walliese rugby die doodsklok vir die Dragons, een van sy vier spanne, kan laat lui. Daar is ook sprake van 'n moontlike samesmelting tussen die Ospreys en Scarlets, maar dít is onwaarskynlik.
Rapport verneem sou dít wel gebeur, is daar tans geen sprake dat die Cheetahs 'n terugkeer tot Europese rugby sal maak nie. Tog glo verskeie belanghebbendes dat die Vrystaters die voorste kandidaat behoort te wees as 'n Walliese span wel sneuwel en die VRK-organiseerders met dieselfde getal spanne in die reeks wil volhard.